| 2015.08.21. 15:07	Európa leggyönyörűbb sziklaszirtjei
Európa tájai hihetetlenül sokszínűek: a kiterjedt tóvidékektől a hatalmas erdőségekig; a mélyföldektől a tenger által formált homokos vagy sziklás partokig – vagy épp a több ezer méter magas hegycsúcsokig. Mostani gyűjtésünkben Európa legkülönlegesebb tengerparti szikláit és hegyszirtjeit gyűjtöttük össze, sorvezetőnk a Visiteurope.com volt. EDIT: a gyűjteményt a visszajelzések alapján bővítettük – köszönjük a tippeket! :-)
| 2013.06.20. 14:50	Budapest a legmenőbb turistacélpontok között
Ha már kultúra, akkor Marseille (és Provence) nyilvánvaló választás, hiszen a várost kulturális fővárosként már mi is ajánlottunk figyelmetekbe – idén a több száz programmal, új izgalmas helyekkel tényleg érdemes oda ellátogatni. Maradva a Mediterráneumnál, Olaszországból a Cinque Terre partszakaszt emelte ki a szerző – aki járt arra, soha nem feledi a sziklafalra épült házak képét, amelyet a 2011-es áradások után szinte újjá kellett építeni. Szintén a Földközi tenger mellől ajánlja a szerző Horvátországot – az egész országot, amely júliustól az EU 28. tagállama – több ezer kilométeres tengerpartjával, apró szigeteivel, nemzeti parkjaival és Zágráb hangulatos kávézóival vagy Dubrovnik gyönyörű óvárosával. A listáról nincs messze Morvaország sem (Moravia) – Prágával ellentétben a régió nyugalmát, családias hangulatát, kellemes bicikliútjait és finom borait emeli ki elsősorban. Észak-Európából nem maradhatott le a listáról a zöld és kerékpáros főváros Koppenhága ahol érdemes felkeresni a színvonalas jazz fesztiválokat is. A listán találjuk még Észak-Írországot gyönyörű sziklás partjaival, izgalmas városaival és a Titanic Múzeummal, valamint Európa talán legalulértékeltebb fővárosát, Bernt, vagy az év sláger úti célját, Izlandot, ahonnan a szerző első sorban nem Reykjavíkot, hanem a második legnagyobb várost, az északi Akureyrit ajánlja.Aki ilyen messze is ellátogat, annak gejzír, lávaföld és vízesés látványában nem lesz hiánya.